ఇదేదీ నీకు కొత్త కాదు, కూప్.
పీపీయం,
ఎల్.పీ.ఏ,
సబ్ స్క్రిప్షన్ ఒప్పందం,
పెట్టుబడి నిర్వహణ ఒప్పందం.
మామూలు నియమాలు, ఫీజులు అన్నీ.
- ఏవైనా సందేహాలు ఉన్నాయా? - అంతా ఓకే.
సారీ.
ఎలీనా బెనిటెజ్
ఫోన్ తప్పనిసరిగా ఎత్తాలా?
లేదు, మళ్లీ మాట్లాడతా.
సారీ.
ఇక సంతకాలు మొదలుపెడదాం.
కూప్.
సొంత గూటికి పునఃస్వాగతం.
- ఎవరు మాత్రం ఊహించి ఉంటారు? - అవును.
చార్లీ అంకుల్.
నీ రహస్యం నాకొకటి తెలుసు, అది నాకు తెలుసని నీకు తెలీదు.
ఏ రహస్యం?
హేయ్... ఎలీనా.
నువ్వు నన్ను తప్పించుకు తిరుగుతున్నావు.
అంత సీన్ లేదు.
చాలా బిజీగా ఉన్నానంతే.
ఇప్పుడు కూడా బిజీగా ఉన్నావా?
అవును, బిజీగానే ఉన్నా.
నీ తొక్కలో స్నాక్స్ పక్కకు పెట్టేసి, నన్ను లోపలికి రానివ్వు.
హేయ్, ఇలా వచ్చావేంటి?
ఎందుకంటే...
మీ నాన్న చనిపోయారని తెలిసింది.
ఎలా ఉన్నావో చూద్దామని వచ్చా.
నేను బాగానే ఉన్నా, థ్యాంక్యూ.
- నిజంగానేనా? - ఏమో.
కేవలం సానుభూతి తెలపడానికే నా ఇంటి పెరట్లోకి ఇలా దొంగచాటుగా వచ్చావని నేను అనుకోవట్లేదు.
అవును.
నా స్నేహితురాలు విక్టోరియా కాల్ చేసింది.
వైట్ బర్చ్ లోని ఓ ఇంట్లో పని చేస్తుందని చెప్పా కదా, తనే.
ఆ కుటుంబం సోమవారం దాకా రాదు.
వాళ్లు నాంటకెట్లోని తమ ఇంటిని తెరుస్తున్నారు, అందుకు తనని కూడా తీసుకెళ్తున్నారు.
కాబట్టి వీకెండ్ అంతా ఆ ఇంట్లో ఎవరూ ఉండరు.
కానీ నేను రేపే పార్టీకని తూర్పు వైపు వెళ్తున్నా, వీకెండ్ అంతా ఉండను.
తూర్పు వైపా? ఏం మాట్లాడుతున్నావు? తూర్పు వైపు అంటే చైనాకా?
హ్యాంప్టన్స్ కి.
ఓవెన్ యాష్ ఒక పార్టీకి ఆతిథ్యం ఇస్తున్నాడు, కాబట్టి నేను వెళ్లక తప్పదు.
మనం వాళ్లింట్లో దొంగతనం చేశాం కదా? నువ్వు ఎందుకు వెళ్తున్నావు?
అతను నన్ను బ్లాక్ మెయిల్ చేస్తున్నాడు.
హ్యాంప్టన్స్ కి తప్పనిసరిగా రావాల్సిందే అనా?
ఈ బెదిరింపేదో చాలా బాగుందే.
హా, నిజంగానే చెప్తున్నా.
ఏం జరుగుతోంది అసలు?
అతని ఇంట్లో నేను దొంగతనం చేస్తున్నది అతని కెమెరాలో రికార్డ్ అయింది.
- అతనికి నా గురించి తెలుసా? - లేదు, తెలీదు. ఇకపై తెలీదు కూడా.
- నాకు ముందే ఎందుకు చెప్పలేదు? - నువ్వు కంగారుపడతావని చెప్పలేదు.
నీ చేత ఏం చేయిస్తున్నాడు?
అది సంక్లిష్టమైన విషయంలే.
నాకు కూడా నీ అంత తెలివి ఉందనే కాసేపు అనుకుందాం.
కొంతకాలం పాటు అతని డబ్బును పెట్టుబడి పెడుతున్నా.
మీ తెల్లోళ్లు ఉన్నారే.
హా, అది తెలిసిందే కదా.
ఇంతకీ నీ సంగతేంటి? హఠాత్తుగా అంత అత్యవసర పరిస్థితేంటి?
చీవో అరెస్ట్ అయ్యాడు.
బాబోయ్. దేనికి?
వెధవ కదా, అరెస్ట్ కాక ఏమవుతాడు!
విషయం ఏంటంటే,
నేను నీ మిత్రుడు, బార్నీతో మాట్లాడా. డబ్బు ప్రస్తుతం అందుబాటులో లేదని అన్నాడు.
కాబట్టి, నేను అతని బెయిల్ డబ్బును అప్పు తీసుకున్నా. కానీ చీవో ఎటో చెక్కేశాడు.
ఒకరకంగా నువ్వే దానికి కారణం.
హా. చెప్తున్నా కదా, డబ్బు నీకెంత అవసరముందో, నాకూ అంతే అవసరముంది.
కానీ నిక్, ఓవెన్ పెట్టుబడిని తీసుకుంటున్నాడు,
కాబట్టి వాళ్లు అకౌంట్లను ఆడిట్ చేసేదాకా, బార్నీ ఒక్క రూపాయిని కూడా టచ్ చేయలేడు.
అంటే, నిన్ను బ్లాక్ మెయిల్ చేస్తున్న వ్యక్తే, నా డబ్బులని నేను టచ్ చేయలేకపోవడానికి కారణమా?
ఎందుకో ఇతగాడు నాకు నచ్చట్లేదు.
నేను ఎదురుచూస్తున్నానని వాడికి తెలుసు, కదా?
ఇది నీకు పక్కాగా ఓకేనా?
అంటే, మీ నాన్న ఇటీవలే కదా చనిపోయాడు.
హా, కాస్త మనస్సుకు పక్కదారి పట్టినట్టుంటుందిలే. ఈ వారం అంతా పిచ్చెక్కిపోయింది నాకు.
హా, హంటర్ తో ఇలా గడపడం నీకు మంచిదేలే.
కానీ ఎందుకో అది అతనికి నచ్చే విషయం కాదని అనిపిస్తోంది.
కూతురి వల్ల.
- డెలైలా? - డెలైలా.
హా, తను మరీ స్పీడ్ ఉన్న అమ్మాయిలా అనిపిస్తుంది, కానీ మనోడేమో చాలా స్లో.
ఆ సెడర్లో టేబుల్ దగ్గర కూర్చుని ఉన్నప్పుడు, తను వాడిని చూపులతోనే తినేస్తున్నట్టు అనిపించింది.
అందుకే ఆ రాత్రి, ఇతర రాత్రుల్లా కాకుండా భిన్నంగా గడిచింది.
మేము వచ్చే దాకా, కాస్త ఆలీపై ఓ కన్నేసి ఉంచగలవా?
మరీ అతిగా పట్టించుకోవడం నీకు నచ్చదని తెలుసు, కానీ...
తన తండ్రి చనిపోయాడు. ఇప్పుడే కదా పట్టించుకోవాల్సింది. నేను తనపై కన్నేసి ఉంచుతాలే.
- హా. సరే. - థ్యాంక్యూ.
ఏం జరుగుతోంది ఇక్కడ?
వాళ్లు రాళ్లతో ఓ గోడ కడుతున్నారు.
- దానికో పెద్ద చరిత్ర ఉందిలే. అడగకు. - సరే.
హేయ్, ఈ సమయంలో అడగాలని లేదు కానీ,
ఈ నెల నాకు అందాల్సిన డబ్బులు అందలేదు.
ఏంటి?
అది వింతగా ఉందే. ఎప్పటిలానే పోయిన వారమే నీకు వచ్చుండాలి.
ఈ ఉదయం కూడా చెక్ చేశా.
అంటే, నేను డబ్బును అటూఇటూ బదిలీ చేస్తూన్నా.
- ఎక్కడో ఏదో తేడా జరిగి ఉంటుంది. - హా.
దాని సంగతి నేను చూసుకుంటాలే.
వస్తున్నాడు హీరో.
వావ్, హలో.
- సరదాగా గడుపు, జాగ్రత్తగా ఉండు. - తప్పకుండా. హా.
- సరే. ఓకే. - బై.
నువ్వు బాగానే ఉంటావుగా?
నా అనుకున్న వాళ్లందరూ వదిలేసి వెళ్లిపోగా, ఒక్క దాన్నే, ఖాళీగా ఉండే
ఈ విశాలమైన ఇంట్లో అటూఇటూ తిరుగుతూనా?
మరీ అంత ఓవరుగా కాకుండా మామూలుగా చెప్పు.
నాకేం కాదులే. బహుశా ఇప్పటికైనా నా రాతపనిని టచ్ చేస్తానేమో.
అది మంచిదేలే.
బై-బై.
బై-బై, మగమహారాజులారా.
బై, అమ్మా.
లవ్ యూ.
- వారెవ్వా. బార్నీ ఎక్కడ? - ఓకే.
- అతనెక్కడ ఉన్నాడో నాకు తెలీదు. కానీ... - అసలు వస్తాడా?
వస్తాడో, రాడో నాకు అనవసరం.
వచ్చినా, రాకున్నా మనమైతే వెళ్లిపోవడమే.
- వారెవ్వా. వావ్, వావ్, వావ్. - వామ్మోయ్. వచ్చేశాడురోయ్.
- లేటుగా వచ్చినా లేటెస్టుగా వచ్చాడే. - వీకెండ్ పండగే పండగ, గయ్స్.
ముగ్గురు మొనగాళ్లు మళ్లీ రంగంలోకి దిగారు.
- గ్రేస్ కూడా! - హా.
ఇదేందిరా మనకి?
దీనిపై ఏ గీతా పడకుండా ఉండేలా ఎక్కడైనా లోపల పార్క్ చేయ్, సరేనా?
- సరే. - అర్థమైందా? సరే, మంచిది.
వావ్, నిజంగానా?
నాకు రోల్స్ రాయిస్ కొనివ్వమని నిన్నేం అడగలేదుగా. కాపాడుకోలేక చస్తున్నా.
- హేయ్, ఎలా ఉన్నావు? - స్వాగతం.
- హేయ్. - హాయ్, బాసూ. ఎలా ఉన్నావు?
- గ్రేస్. నువ్వు వచ్చినందుకు చాలా ఆనందంగా ఉంది. - తెలుసు.
గర్భవతి అయిన భార్య వస్తేనే కదా పార్టీలో అసలు మజా ఉండేది.
సర్ప్రైజ్ బాగుంది... మీ పుష్పక విమానం సిద్ధంగా ఉంది.
- హా, ఇక ఎక్కేద్దాం. - హా, ఎక్కేద్దాం.
వావ్, నీ ఎంట్రెన్స్ అదిరిందిగా.
హేయ్,
పిల్లల పోషణ ఖర్చులు బదిలీ కాలేదు.
అబ్బా, క్షమించు.
యాష్ మనుషులు గ్యాప్ ఇవ్వకుండా నాతో ఆడుకుంటున్నారు.
సరే. అది ఎప్పుడు అవుతుందో ఏమైనా ఐడియా ఉందా?
వారం పట్టవచ్చు, నెల పట్టవచ్చు. ప్రతీ చిన్న విషయాన్ని భూతద్దంలో పెట్టి చూస్తూ, చిరాకు తెప్పిస్తున్నారు.
అబ్బా.
మీ నాన్న... నీకేం రాసివ్వలేదా?
హేయ్, నేను వేరే దారులేమైనా ఉన్నాయోమో చూస్తున్నానంతే.
ఆ దారిలో వెళ్తే మిగిలేది చిప్పే.
అమ్మ నామినీగా ఒక లైఫ్ ఇన్సూరెన్స్ తీసుకున్నాడు, ఆలీ కోసమని ఓ చిన్న ట్రస్ట్ ఫండ్ పెట్టాడు.
నా గురించి దిగులు పడనక్కర్లేదని అనుకున్నాడేమో.
అబ్బో.
ఒకటి అడుగుతా, వీకెండ్ అంతా ఉండమని
యాష్ మనల్నందరినీ ఎందుకు పిలుస్తున్నాడా అని నీకెప్పుడూ సందేహం కలగలేదా?
అంటే, పార్టీ రేపు రాత్రి కదా.
మనం స్నేహితులమని అనుకుంటున్నాడులే.
అతను ఇటీవలే నీ చేత బలవంతంగా ఓ ఆర్థికపరమైన మోసం చేయించాడు.
నువ్వు కూడా నా కోసం ఆర్థికపరమైన మోసం చేశావుగా.
అది...
అది నిజమే, కానీ వీళ్లు జిమ్ అకౌంట్లని వడపోశారు.
వాళ్లు ఏమైనా కనిపెట్టి ఉంటే? ఒకవేళ,
ఒకవేళ ఇది సెటప్ అయితే?
బార్నీ, ఇది వీకెండే, ఎక్కువ ఆలోచించకు.
ప్రశాంతంగా ఉండటానికి ప్రయత్నించు, సరేనా?
హా. ఓకే, నువ్వు చెప్పిందే నిజం కావచ్చు.
దొంగతనాలు గట్రా చేయకు దయచేసి.
కోతిలా ప్రవర్తించకు.
వావ్. ఇది కదా నాకు కావాల్సింది!
- ఓకే. - థ్యాంక్యూ.
ప్రఖ్యాత హావర్ ఫొర్డ్ ఎస్టేట్ ని
సాగపోనాక్ లోని అత్యంత విలువైన రెండు ఎకరాల తీర ప్రాంతంలో నిర్మించారు,
ఈ పదివేల చదరపు అడుగుల నివాసంలో స్విమ్మింగ్ పూల్, గార్డెన్, టెన్నిస్ కోర్ట్ వంటివి ఉన్నాయి,
అంతా క్లాసిక్ ఈస్ట్ ఎండ్ షింగిల్ స్టయిల్ లో నిర్మించారు...
అంతలో ఓవెన్ యాష్ 1.2 కోట్ల భారీ మొత్తాన్ని పెట్టి దాన్ని కొనుగోలు చేశాడు,
ఆ తర్వాత మరో 1.2 కోట్లు పెట్టి దాన్ని కూల్చి, మళ్లీ ఎర్లీ మోడర్న్ స్టయిల్ లో నిర్మించాడు,
దాన్ని చూసి చార్లెస్ గ్వాత్మే, నోర్మన్ జాఫీ గర్వపడతారని ఆశించాడు,
ఈ క్రమంలో అతను దశాబ్దాల నాటి పట్టణ నిబంధనలను,
ఇసుక తిన్నెల పరిరక్షణ కార్యకలాపాలను కాలరాశాడు.
ట్రాఫిక్ జామ్ లో ఇరుక్కున్నా, లేదా పై నుండి విమానంలో ప్రయాణిస్తున్నా,
హ్యాంప్టన్స్ కి చేరుకోవడం అంత తేలికైన పని కాదు,
కానీ, దానికి తగ్గ ఫలితం దక్కాలంటే, ఇలాంటి ఇల్లు ఒకటి ఉండాల్సిందే.
హేయ్! స్వాగతం, సుస్వాగతం.
ప్రయాణం ఎలా జరిగింది?
- బాగా జరిగింది, బాసూ. - అవునా?
- హెలికాప్టరును పంపినందుకు ధన్యవాదాలు. - దానిదేముందిలే.
నా అతిథులకి హ్యాంప్టన్స్ ట్రాఫిక్ నరకాన్ని చూపించలేను కదా.
ఎలా ఉన్నావు, భయ్యా? నిన్ను చూడటం బాగుంది.
- నిన్ను చూడటం బాగుంది. వెల్కమ్. - హాయ్.
- హేయ్, కూప్, నువ్వు రాగలిగినందుకు ఆనందంగా ఉంది. - హేయ్.
- భలేవాడివే. రాకుండా ఎలా ఉంటా! - హా.
హేయ్, హంటర్. ఎలా ఉన్నావు?
- నాన్నా, వద్దు. - సరే.
రా, నీకంతా చూపిస్తా.
కూపర్ కొడుకు కూపర్ ని మించిపోతున్నాడే.
సరే మరి.
కాస్త రిలాక్స్ అవ్వండి, అంతా చూడండి, పూల్ లో మజా చేసుకోండి, మీకు నచ్చింది చేసుకోండి.
హేయ్, హంటర్.
అసలైన ఈవెంట్ రేపు రాత్రి జరుగుతుంది.
కొందరు సన్నిహితులు వస్తారంతే, హంగామా ఏం చేయట్లేదు. మీకర్థమైందిగా.
కానీ ఈరాత్రికి, ప్రత్యేకంగా మనకి ఓ అదిరిపోయే డిన్నరును ప్లాన్ చేశా.
నా మిత్రుడు, చెఫ్ నికొలస్ ని పిలిపించా.
- మనోడు చెఫ్ లకే చెఫ్ అనుకోండి. - మధ్యలో దూరుతున్నందుకు క్షమించండి,
కానీ ఎవరైనా దగ్గర్లో ఉన్న బాత్రూంకి ఎలా వెళ్లాలో చెప్తారా?
గర్భవతిని కదా, అర్జెంటుగా బాత్రూంకి వెళ్లాలి.
- ఆంకా. - హా.
- అంతా ఓకే కదా? - హా.
- సరే మరి, ఈ వ్యూ చూడండి. - హా, చూపించు.
హా.
- వావ్. - ఈ ఇంటికి నీకు బాగానే ఖర్చు అయ్యుంటుందే.
- చేస్తే ఘనంగా చేయాలి, లేదంటే చేయకూడదు, అంతే కదా? - ఇది నీ ఇల్లే కదా.
నాకు ఇతను భలే నచ్చేశాడు.
- కూప్? - హేయ్.
హేయ్,
మీ నాన్న గురించి విని చాలా బాధపడ్డా.
- థ్యాంక్యూ. - హా. ఇంతకీ నువ్వు ఎలా ఉన్నావు?
సారీ, నేను... నేను అడిగితే ఏం పర్వాలేదు కదా?
సర్లే, వదిలేయ్. నేను కేవలం...
- నా సానుభూతి తెలుపుతున్నా. - అయ్యో, పర్వాలేదులే.
నేను బాగానే ఉన్నా. థ్యాంక్యూ.
- నిజంగా బాగానే ఉన్నావా? - హేయ్, ఒక శుభవార్త.
నిక్ స్ట్రాంగ్ యాస్ జిమ్స్ పై మా బృందం జరిపిన ఆడిట్ పూర్తయిపోయింది,
మేం నీతో చేతులు కలపడానికి సిద్ధంగా ఉన్నాం.
సూపర్!
- వావ్! - దోస్తూ!
- ఎలా అనిపిస్తోంది అది? - బాగా అనిపిస్తోంది.
అయితే, ఇప్పుడేం జరుగుతుంది?
ఓకే, కార్యకలాపాలను ఏకీకృతం చేయబోతున్నాం, బ్యాక్-ఆఫీస్ వ్యవస్థలను కలిపేస్తున్నాం...
అకౌంటింగ్, బుక్ కీపింగ్, పేయబుల్స్, రిసీవబుల్స్ వంటి వాటిని.
అప్పుడు, మనం వ్యాపారాన్ని విస్తరించినప్పుడు మన దగ్గర సరైన సిస్టమ్స్ ఉంటాయి.
ఆగాలి, ఒక్క నిమిషం ఆగాలి. మనం అవేవీ చర్చించుకోలేదు కదా.
అంటే, మొదటి రోజే మా పగ్గాలన్నీ మీకు అప్పజెప్పేయలేం కదా.
మూడు కోట్ల డాలర్లు పెడుతున్నా కాబట్టి, నాకు కాస్త అయినా పారదర్శకత ఉండాలి, కదా?
అది నిజమే, కానీ పారదర్శకంగా ఉండటం, పగ్గాలు తీసుకోవడం ఒకటే కాదు కదా.
ఈ పేరోల్, ప్రయోజనాలు, రుణాలు అన్నీ నిక్ నెత్తిన పెట్టడం ఎందుకు?
నా దగ్గర దానికి కావాల్సిన ఇన్ ఫ్రాస్ట్రక్చర్ అంతా సిద్ధంగా ఉంది కదా!
ఎందుకంటే, అది నిక్ వ్యాపారం కాబట్టి.
సరే, కాస్త ఆవేశం తగ్గించుకో, బార్నీ. మనందరం దోస్తులమే.
హేయ్, మరేం పర్వాలేదులే. అతను తన పని చేస్తున్నాడంతే.
చూడు, నువ్వు వెల్త్ మేనేజ్మెంటులో పిస్తావి.
నేను సంస్థలను నడపడంలో పిస్తాని.
కోట్లలో లాభాలు తెచ్చిపెట్టే వ్యవస్థని
వద్దంటున్నావంటే...
ఎందుకో తెలుసుకోవాలనుంది.
కానివ్వు, బార్నీ. దీన్ని ముందుకు తీసుకుపోదాం.
అదీగాక, నువ్వు బ్రాండెస్ సామ్రాజ్యాన్ని విస్తరించడంపై దృష్టి పెట్టాలి కానీ,
ఇలా లెక్కలు, పద్దులు అంటూ సమయం వృథా చేసుకోవడం నాకు ఇష్టం లేదు.
ఆర్థికపరమైన వ్యవహారాలన్నీ నాకు తెలియాలి.
హా, తప్పకుండా. నువ్వే రారాజువి.
- ఇక దూసుకెళ్దాం, మిత్రులారా. - దూసుకెళ్దాం. తగ్గేదెలే.
సరే, ఇక వ్యాపారాన్ని పక్కకు పెట్టేద్దాం.
శామ్, నేను కపుల్స్ మసాజ్ కి వెళ్లాలి.
కాబట్టి, ఇది మీ ఇల్లే అనుకుని మొహమాటపడకుండా మీకు నచ్చింది చేస్తూ, ఎంజాయ్ చేయండి.
- మీ అందరినీ కాసేపాగి కలుస్తా. - సరే.
- సరదాగా గడపండి. - సరే.
- అంతేగా. - ఎంజాయ్ చేయండి!
ఇక్కడ అందరూ జంటలు జంటలుగా సెటప్ అయిపోతారని అనుకోలేదు.
అయితే మనిద్దరం ఒక జంట అన్నమాట.
ఎక్కువ సేపేం కాదులే.
చూస్తూ ఉండు. నేను అమ్మాయిల వేట మొదలుపెడుతున్నా.
నాకేం అక్కర్లేదులే. థ్యాంక్యూ.
పక్కానా? ఈ టైంలో కత్తిలాంటి ఫిగర్లు దొరుకుతారు.
అరె, హంటర్ తో వచ్చా నేను.
అవును, కానీ నాకు అర్థమైనంత వరకు, మనోడు మనకి ఎక్కువగా కనిపించడు.
అది నిజమే. కానీ... నేను...
నీకే బొక్క, బ్రో.
హేయ్, మెల్, ఏంటి సంగతి?
హేయ్, ఈ వీకెండ్ మనిద్దరం ఒంటరి పక్షులమని తెలిసింది.
ఇక్కడికి వస్తావా? "నెట్ ఫ్లిక్స్ & చిల్" చేసుకుందాం.
ఆ మాటకి అర్థం వేరమ్మా.
- అవునా? - హా, కానీ వస్తాలే.
ఎందుకు అంత మెల్లగా మాట్లాడుతున్నావు?
నేను క్లాసులో ఉన్నా.
నిజంగానా? మరి ఎందుకు ఎత్తావు?
- ఎమర్జెన్సీ అయ్యుంటుందేమో అని అనుకున్నా. - లేదులే, ఊరికే చేశా.
పాఠాలు చెప్పడం కొనసాగించు. తర్వాత కాల్ చేయ్.
సరే. బై.
ఏం చేస్తున్నావు?
అయ్యయ్యో. క్షమించు!
నేనేం...
సారీ.
చూడు, అవి చూడటానికి క్యూట్ గా, అమాయకంగా ఉంటాయి,
కానీ వాటిని ఇక్కడ ప్రమాదకరమైన జంతువులుగా చూస్తారు.
అవి వ్యాధులను వ్యాపింపజేసే క్రిములని మోసుకొస్తాయి. ఇక్కడి పచ్చదనాన్ని అంతటినీ నాశనం చేస్తాయి.
నువ్వు నమ్మవు కానీ, ఇక్కడ జరిగే కారు ప్రమాదాలకు ప్రధాన కారణం అవే.
నిజానికి, ఒకప్పుడు ఇక్కడ దక్షిణాఫ్రికా వ్యక్తి ఉండేవాడు,
ఈ జింకల బెడదని వదిలించుకోవడానికి ఇరవై ఆఫ్రికన్ సింహాలను తీసుకొచ్చి ఇక్కడ వదిలాడు.
నాకు తుపాకులంటే ఇష్టం ఉండదు.
అర్థం చేసుకోగలను.
క్షమించు, నేను ఏం ఆలోచిస్తూ ఉన్నానో ఏమో.
ఇక లోపలికి వెళ్దాం పద.
ఇంత ఉదయాన్నే అందరూ ఏం చేస్తున్నారు?
వీళ్లలో ఎక్కువ మంది ఎవరెవరు వచ్చారో చూడటానికే వస్తారు.
మనం వచ్చింది కూడా అందుకేనా?
లేదు, మనం బంధం బలపరుచుకోవడానికి వచ్చాం.
మీ తాతయ్యకి ఈ చోటంటే చాలా ఇష్టం.
హ్యాంప్టన్స్ కి ఇంత పేరు రాక ముందు, వాళ్ల తల్లిదండ్రులకి ఇక్కడ ఒక ఇల్లు ఉండేది.
- అవునా? - హా.
తాతయ్యని మిస్ అవుతున్నావా?
హా, అవుతున్నా.
నేను కూడా.
నేను అనుకున్న దానికన్నా చాలా మిస్ అవుతున్నా.
మనం ఎంత ఎదిగినా కానీ, మన తండ్రి, తండ్రే కదా.
పద.
కూప్!
బాస్లే, ఎలా ఉన్నావు?
జాక్ ని గుప్పెట్లో పెట్టుకున్నావని, బెయిలీలో పెద్ద పెట్టుబడే పెట్టావని విన్నానే.
ఏదో నాలుగు రాళ్లు వెనకేసుకుందామనిలే, నీకు తెలియనిది ఏముంది?
ఎవరు ఆయన?
అతని పేరు బాస్లే.
అతని గురించి ఇప్పుడు నీకెంత తెలుసో, నాకూ అంతే తెలుసు.
వెళ్లి మన ఆర్డర్ రెడీ అయిందో లేదో చూసి రా.
అలాగే.
- కూప్? - హేయ్!
- హాయ్. భలే సర్ప్రైజ్ ఇచ్చావే. - హా, నాక్కూడా.
- ఇక్కడ నీకొక ఇల్లు ఉందని నాకు తెలీదే. - లేదు నాకు.
ఒక స్నేహితుని దగ్గర ఉంటున్నా.
- మంచిది. - మరి నువ్వు?
సాగపోనాక్ లోని హెడ్జెస్ లో నాకు ఒక చిన్న ఇల్లు ఉంది,
అది కిరాణా అంగడికి కొంచెం దూరంలోనే ఉంటుంది.
వావ్, ఓకే.
జాక్ ఎలా ఉన్నాడు?
జాక్ భలే గెట్టోడులే.
ఎంతటి ప్రళయాన్ని అయినా తట్టుకోగలడు.
కాల్ చేసి, ఎలా ఉందో కనుక్కుందామని చాలాసార్లు అనుకున్నా,
కానీ అసలు ఏమని అడగను?
హా, అలాంటి వాటికి పేర్లేం ఉండవు కదా.
హా, బాగా చెప్పావు.
- అయితే, ఇక్కడ ఎన్ని రోజులు ఉంటున్నావు? - రేపటి దాకే.
అయ్యయ్యో.
నిజానికి,
నేను ఎవరి దగ్గరైతే ఉంటున్నానో, అతను ఈ రాత్రికి ఒక చిన్న పార్టీ ఇస్తున్నాడు.
- నువ్వు కూడా రా. - లేదులే.
నిజానికి, ఈ పార్టీలో నాకు పనికొచ్చే వాళ్ళకన్నా నీకు పనికొచ్చే వాళ్లే ఎక్కువ మంది ఉంటారు.
నాకు వివరాలు మెసేజ్ చేయ్. ఏ విషయమో తర్వాత చెప్తా.
- సరే. నిన్ను చూడటం బాగుంది. - ఓకే.
నిన్ను చూడటం కూడా బాగుంది.
ఎవరామె?
అది చాలా పెద్ద కథలే.
నువ్వెలాగూ మొత్తం తినేస్తావు, కాబట్టి లాగించేయ్.
మేసేయ్. ఎందుకు బిల్డప్ ఇస్తున్నావు?
- ఓవెన్. - అతను యాష్ లాయర్.
హేయ్, అందరికీ సారీ.
మీరు కంగారుపడాల్సిందేం లేదు. మేము ఒక్క నిమిషంలో వచ్చేస్తాం.
ఓరి నాయనోయ్.
యాష్?
మళ్లీ ఏంటి ఈ పంచాయితీ?
ఏమైనా ఉంటే, వారెంట్ తీసుకురమ్మన్నా కదా.
నాకు వ్యతిరేకంగా మీకు ఏ ఆధారమూ దొరకదు.
నా స్నేహితుల ముందు నన్ను ఇబ్బంది పెడుతున్నారు మీరు.
నువ్వు, నీ జోకర్లందరూ ఎక్కడైనా దూకి చావండి.
- స్వరం తగ్గించి మాట్లాడండి. ఆవేశం తగ్గించుకోండి. - దొబ్బేయండి ముందు.
- ఏం జరుగుతోంది? - తెలీదు.
ఆ వెకిలి నవ్వు నవ్వుకుంటూ మాటిమాటికీ వస్తున్నావు,
- ఇప్పుడేమో ఈ సంతనేసుకుని... - ఇదేదో తేడాగా ఉంది.
- చట్టాన్ని పాటిస్తే ఏ సమస్యా ఉండదు, సర్. - అబ్బో.
- చట్టాలా? నేను ఏ చట్టాన్నీ ఉల్లంఘించలేదే. - అది త్వరలోనే తెలుస్తుంది, కదా?
మీరేం చేసినా ఊరికే కూర్చుని ఉంటాననుకున్నావా?
సన్నాసులారా.
ఒక మాట బాగా గుర్తుంచుకో.
నువ్వు, నీ చెత్త బఫూన్లందరూ దొబ్బేయండి ఇక్కడి నుండి!
నన్ను దారుణంగా పీడిస్తున్నారు మీరు.
మనం వెళ్లిపోవాలంటావా?
కాసేపు ఆగుదాం.
అదీగాక, ఇంటి ముందు ఇప్పటికే బళ్లన్నీ అడ్డంగా ఉన్నాయి.
- ఒక్క నిమిషంలోపే బట్టలన్నీ సర్దేయగలను. - అంత సీన్ లేదేమో.
- లేదు, లేదు, నన్ను ఇక్కడ వదిలేసి వెళ్లిపోతారా! - హేయ్!
సారీ, మిత్రులారా. ఏడాదికి ఒకట్రెండు సార్లు వీళ్లు నన్ను ఇలా ఇబ్బంది పెడుతుంటారు.
ఊరికే సమయం వృథా చేస్తుంటారు.
నాపై ఒత్తిడి పెట్టాలని వాళ్ల ప్లాన్ అనుకుంటా.
- ఇంతకీ... వాళ్లు దేని కోసం వచ్చారు? - ఏదో ఊహించుకుని వచ్చేస్తారంతే.
నా సంపాదన వాళ్లకి నచ్చదు,
ఒక్క చట్టాన్ని కూడా ఉల్లంఘించకుండా ఇంత సంపాదిస్తున్నానని ఏడుపు.
నువ్వు బాగానే ఉన్నావా? మాటకు మాట బాగానే అనుకున్నట్టున్నారు.
చెప్తున్నా కదా, ఏమీ కాలేదు. ఇది నాకు అలవాటు అయిపోయింది.
నేను ఇప్పుడు కేసు వేస్తానని బెదిరించాననుకో, ఆ ఏజెంట్ బాసుకి బాసు అతని చేత సారీ చెప్పిస్తాడు,
ప్రతీసారి ఇదే తంతు రిపీట్ అవుతుంది. అర్జనలో ఒక స్థాయికి చేరుకున్నాక,
ఏదోక మచ్చ వేసి తొక్కాలనే చూస్తారు, అంతే.
ఇదంతా మరీ అతిగా ఏం అనిపించలేదు కదా.
రవ్వంత అనిపించిందిలే.
సూపర్, నాకు కూడా కావాల్సింది అదే.
సరే మరి, పార్టీ అయిదింటికి మొదలవుతుంది.
కాబట్టి మనకి చాలా సమయం ఉంది, ఈలోపు ఈత కొట్టవచ్చు, మధ్యాహ్నం ఓ కునుకు తీయవచ్చు.
వెళ్లి బట్టలు మార్చుకుంటా. నువ్వూ వస్తావా?
ఇరగదీసేద్దాం!
ఇప్పుడు టీనేజర్లు చాలా వింతగా ఉన్నారు.
నాకు ఇద్దరున్నారు కాబట్టి తెలుసులే.
అంటే...
వాళ్లు క్లాసులని బంక్ కొట్టడం, గంజాయి కొట్టడం, లేదా...
వాళ్ల అమ్మానాన్నల కారులో కోరికలు తీర్చుకోవడం,
పంక్ రాక్ మ్యూజిక్ వినడం, పిచ్చి టాటూలను వేయించుకోవడం వంటివి చేస్తూ ఉండాలి కదా.
అవన్నీ వదిలేసి, జీవితంలో ఎలా ఎదగాలని ఆలోచించేస్తున్నారు.
యూత్, కుర్రతనంలోని అసలైన మజాని మిస్ అవుతున్నారు,
పెద్దవారు అయిపోదామని తెగ ఆరాటపడిపోతున్నారు,
అదేదో పెద్ద ఖజానాలాగా.
అందరూ ఏం అలా లేరులే.
హా, టోరీ చాలా తెలివైన పిల్ల. తను ఏదోకటి నిర్ణయించుకుంటుందిలే.
అవన్నీ కాదు కానీ, తను నాతో మాట్లాడితే చాలు.
అయితే తనకి ఓసారి మెసేజ్ చేసి చూడు. ఇక్కడికి వచ్చి, సరదాగా గడపాలనుకుంటుందో లేదో అడుగు.
తను రాదు.
నేనున్నాంటే రాననే వాళ్లు ఎవరూ ఉండరమ్మా.
సరే, నువ్వు పూల్ పక్కనున్న ఫోటో పంపుతా.
- ఫోటో చూడగానే తనకి రావాలనిపించేలా పోజు పెట్టు. - బేకన్, ఎగ్, ఛీజ్.
ఓకే, ఆగు.
"సరదాగా మాతో ఈత కొట్టడానికి వస్తావా?"
సరే, ఏదైతే అది అయింది, పెట్టేస్తున్నా.
ఓ పార్టీకి వెళ్తున్నా
త్వరగా టైప్ చేయ్.
పిలిచినందుకు థ్యాంక్స్
తను రిప్లయి ఇచ్చింది కదా. అంటే, కాస్త పురోగతి ఉన్నట్టే అనుకుంటా.
చూశావా? తను మెత్తబడుతోంది.
ఏదేమైనా కానీ, అమ్మాయి అన్నాక, తల్లి అవసరం ఉంటుంది. ఇది నేను చెప్తున్నానంటే అర్థం చేసుకో,
అంటే, నీకు మా అమ్మ ఎలాంటిదో తెలుసు కదా.
మేఫీల్డ్ స్కూల్లో డ్యూటీ ఎలా ఉంది?
ఎందుకలా అడుగుతున్నావు? కాల్ చేశారా ఏంటి?
లేదు, ఎందుకు కాల్ చేస్తారు?
కాల్ చేయడానికి ఏమీ లేదులే.
ఎఫ్.బీ.ఐ వాళ్లు వచ్చారంటే ఇల్లు గుల్ల చేసి పోతారు, ఏమంటావు?
సారీ.
- దేనికి? - ఇలా దొంగతనంగా చూడటం నా ఉద్దేశం కాదు.
నీ ఉద్దేశం అదే.
పర్వాలేదులే. నాకు అది నచ్చుతుంది.
అది నచ్చుతుందా నీకు?
హేయ్, అంటే...
ఇందాక వచ్చిన ఏజెంట్లను చూసి, ఆ పంచాయితీనంతా చూసి,
"నేను దేనిలోకి వచ్చి పడ్డానురా" అని అనుకుంటూ ఉండవచ్చు నువ్వు,
ఈ బంధానికి ముగింపు పలకాలా వద్దా అన్న ఆలోచన కూడా వచ్చుంటుంది.
అంతే కదా?
అలాంటిదే అనుకో.
చూడు, ముందుగా ఒక మాట చెప్తా, నీకు ఇరుక్కుపోయిన ఫీలింగ్ కలిగించాలని నాకు లేదు.
కాబట్టి, నీకు వెళ్లిపోవాలనుంటే, ఎవరోకరిని పంపించి, నిన్ను దింపమని చెప్తా,
కానీ నువ్వు వెళ్లకూడదనే నా కోరిక.
నిజం చెప్పు నాకు.
నీకు ఎప్పుడూ అబద్ధం చెప్పలేదు.
అంటే నిజం చెప్తున్నట్టు కాదు కదా.
నువ్వన్నది నిజమే, కాదు.
కానీ నువ్వు నన్ను ఏమైనా అడగవచ్చు.
- నేను దాచాల్సింది ఏమీ లేదు. - సరే.
ఎఫ్.బీ.ఐ వాళ్లు ఎందుకు వచ్చారు?
వాళ్లు ఇంటర్పోల్ వాళ్లకి సహకరిస్తున్నారు.
సరే, భలే అర్థమయ్యేలా చెప్పావు.
- థ్యాంక్యూ. - ఓకే.
ఆ లీడ్ ఏజెంట్.
అదే, బయట ఒకతనిపై అరిచా కదా, అతని పేరు మోహ్లర్,
ఆ దరిద్రుడు, ఏదో పనికిమాలిన మెరైన్ క్రైమ్ కింద నన్ను పట్టుకోవాలని చాలా ఏళ్ల నుండి కష్టపడుతున్నాడు.
నేను నేరస్థుడినా కాదా అన్నది వాడికి అక్కర్లేదు.
నా అంత ధనవంతులు, ఏదోక తప్పు చేసి ఉంటారని వాడి ఫీలింగ్.
నువ్వు ఏమైనా తప్పు చేశావా?
అప్పుడప్పుడూ గీత దాటుతూ ఉంటా, కానీ అది అందరూ చేసే పనే కదా.
కానీ నేరాలకు పాల్పడేంత తప్పు అయితే నేను చేయలేదు.
ఇక మోహ్లర్ ఖేల్ ఖతమ్ అయిపోయాక,
డిమిల్ వాడి పని పట్టాక, వాడికి తప్పక ఆ గతి పడుతుందనుకో, అప్పుడు ఈ బెడద మనకి తప్పుతుంది.
అసలు నువ్వు చేసే పనేంటో ఇప్పుడు చెప్తే బాగుంటుందేమో.
చెప్పా కదా, నాకు అంతర్జాతీయ సరుకు రవాణా కంపెనీ ఉందని.
అది తెలుసు, కానీ మీ కంపెనీ ఏం రవాణా చేస్తుంది?
అన్నీ చేస్తాం.
పళ్లు, కార్లు, ఆహారం,
ఫోన్లు, ఎలక్ట్రానిక్స్, యంత్రాలు, బట్టలు, కెమికల్స్, మైక్రోచిప్స్...
ఆయుధాలు కూడానా?
- అప్పుడప్పుడూ. - నువ్వు ఆయుధాల దందా చేస్తుంటావా?
- ఏంటి? లేదు. - ఇప్పుడే చెప్పావు కదా ఆయుధాలను రవాణా చేస్తావని.
హా. ఆయుధాలను అందరూ రవాణా చేస్తారు.
అమెరికా, ప్రతీ ఏడాది, పాతిక వేల కోట్ల డాలర్లకు పైగా విలువైన ఆయుధాలను రవాణా చేస్తుంది.
మీ కంపెనీ అమెరికా ఆయుధాలనే రవాణా చేస్తుంటుందా?
చూడు,
ఇంత పెద్ద కంపెనీని నడుపుతున్నప్పుడు, అప్పుడప్పుడు అంతర్జాతీయ రాజకీయ చిక్కుల్లో పడటం సహజమే.
ఒక ఏడాది మాతో మంచిగా మెలిగే వాళ్లు, ఆ తర్వాతి ఏడాదే మమ్మల్ని శత్రువుల్లా చూడవచ్చు,
మేము చేయగలిగినంత చేస్తాం, అంతే.
డిమిల్ దగ్గర లాయర్ల సైన్యమే ఉంది, వాళ్లందరూ కలిసి
మేము చట్టాన్ని అతిక్రమించకుండా ఉండేలా చూసుకుంటారు.
- నేను వెళ్లి నీళ్లు తాగొస్తా. - సరే.
ఒక్కోసారి ముద్దు, ఏదో పెట్టాలని బలవాంతన పెట్టినట్టు ఉంటుంది, తెలుసా?
- నీ ముద్దు కోసం అలా చేశానని అనుకోకు. - అది నాకు తెలుసులే.
- హేయ్, బాసూ. ఏంటి సంగతి? - ఇప్పుడు రావచ్చా?
రావచ్చు, గ్రేస్ స్నానం చేస్తోంది, కానీ నువ్వు రావచ్చులే.
ఏంటి సంగతి?
యాష్ తో చేతులు కలిపి తప్పు చేశానంటావా?
నేను ముందే చెప్పా కదా అని ఇప్పుడు చెప్పడం నాకు ఇష్టం లేదు.
- అంటే, ఎఫ్.బీ.ఐ వాళ్లు వచ్చారు ఇందాకే... - అవును.
...అతనేమో అదంతా మామూలే అన్నట్టు ప్రవర్తిస్తున్నాడు.
జిమ్ నా లెగసీ. నా పిల్లలకి, వాళ్ల పిల్లలకి అది దక్కాలి.
దాన్ని నేను ప్రమాదంలోకి నెట్టలేను.
హా, సరే, చూడు, మనం అక్కడికి వెళ్లిపోయాక, నేను బ్యురియన్ తో, అతని బృందంతో మాట్లాడతాను.
మనం ఏం చేయవచ్చో చూద్దాం.
- సరేనా? ఓకే. - ఓకే. మంచిది.
మంచిది, మంచిది, మంచిది, మంచిది.
ఒక్క నిమిషం, ఇంతకీ బ్యురియన్ ఎవరు?
- మన లాయర్, నిక్. - లాయర్!
కొన్ని వారాల క్రితమే, అతని ఆఫీసులో మనం లంచ్ చేశాం.
- అవునవును. దేవుడా. - హా.
ఈ డీల్ మొదలైనప్పటి నుండి, చాలా మంది జనాలతో డీల్ చేయాల్సి వస్తోంది.
అవునులే.
చూడు, నాకు కొన్ని రోజులు ఇవ్వు, దీని నుండి నిన్ను బయటపడేసే మార్గముందో లేదో చూస్తా.
నేనేం బయటపడాలనుకోవట్లేదు.
అంటే, ఇది ప్రపంచవ్యాప్త విస్తరణతో ముడిపడి ఉన్న అంశం కదా.
నేను ఏది ఏంటో ఒక క్లారిటీ తెచ్చుకోవాలనుకుంటున్నా, అంతే.
అది మనం ఈ డీల్ కి ముందే చేసి ఉండాల్సింది.
ఎన్.బీ.ఏలో అలా జరగదులే.
సరే మరి.
చూడు, ఇందులో నిన్ను ముందే భాగం చేసుండాల్సింది.
నేను కొంచెం అతిగా స్పందిస్తున్నానేమో. కానీ ఈ పరిస్థితి ఏంటి అనేదానిపై నాకు స్పష్టత కావాలి.
పరిస్థితి ఏంటో ఇందాకే చూశాం అనుకుంటా.
అతను చాలా డబ్బులు పెట్టుబడి పెడుతున్నాడు, బార్నీ.
సరే. నేను చూస్తాలే.
- సరే. - థ్యాంక్యూ.
వీళ్ళు టైల్స్ పని ఎక్కడ చేయించారో మనం తెలుసుకోవాలి అసలు... అయ్య బాబోయ్!
- బార్నీ! - హాయ్, గ్రేస్.
నన్ను చంపడానికి వచ్చారా ఏంటి?
లేదు, లేదులే. మేము ఎఫ్.బీ.ఐ వాళ్లతో ఎలా డీల్ చేయాలో ఆలోచిస్తున్నాం, అంతే.
బీచ్ లో అయితే మైక్రోఫోన్ల బెడద ఉండదు, కదా?
నా దగ్గర అవేం లేవులే.
మీ ఇద్దరినీ పరిచయం చేయలేదు కదా.
లూక్ డిమిల్. ఆండ్రూ కూపర్.
మిస్టర్ కూపర్, మీరు, ఇంకా ఓవెన్ ఒక మంచి టీమ్ లా కనిపిస్తారు మాకు.
దాన్నే కొనసాగించాలని మా ఆశ.
- అంటే? - నా డబ్బులో ఇంకా ఎక్కువ భాగాన్ని నువ్వు మేనేజ్ చేయాలి.
నీకు అయిదు శాతం కమిషన్ ఇస్తా.
ఏమో, నన్ను బెదిరించి పని చేయించుకున్న వ్యక్తిని
ఎలా అని నమ్మను!
ముందు నువ్వే కదా నా దగ్గర దొంగతనం చేసింది?
నీకు అవకాశం కనిపించింది, దాన్ని అందిపుచ్చుకున్నావు.
నేను కూడా అంతే. ఇదంతా అసహ్యంగా, చెత్తగా ఉందన్నది నిజమే, మన స్థాయికి తగినది కాదు.
ఇప్పుడు నేను వేరే డీల్ ఆఫర్ చేస్తున్నా.
మోసంలో ఎలా పాలు పంచుకోను!
అంత లేదులే. వాల్ స్ట్రీట్లో అది మామూలే.
నియమాలకు అతుక్కుని కూర్చుంటే పనులు సాగవు, ఏమంటావు?
ఎఫ్.బీ.ఐ అలా ఆలోచించదు కదా?
అదే అసలు విషయం, కూప్,
ఎఫ్.బీ.ఐ వాళ్లు నాపై కన్నేసి ఉన్నారంటే,
నీపై కన్నేసే తరుణం కూడా దగ్గర్లోనే ఉందని అర్థం.
నా 40 కోట్ల డాలర్ల డబ్బును నువ్వే మేనేజ్ చేస్తున్నావు.
మనిద్దరి మధ్య విడదీయలేని బంధం ఏర్పడిపోయింది, ఏమంటావు?
- అయితే ఇది ఆఫర్ కాదనే కదా అర్థం. - ఇది ఆఫరే.
- నువ్వు తిరస్కరించవచ్చు. - ఒకవేళ నేను తిరస్కరిస్తే?
నా లాయర్ నీకు వివరిస్తాడు.
అది ఆఫరేం కాదులే.
నేను సొంతంగా ఒక లాయరుని మాట్లాడుకోవాలేమో.
నేనే ఎఫ్.బీ.ఐ వాళ్లకి చెప్పేస్తే అయిపోతుందేమో.
ఆ పని చేయవచ్చు మీరు.
కానీ మా రంగంలో, అలా చేసిన వారికి నష్టమే తప్ప లాభమేం ఉండదని చరిత్ర చెప్తోంది.
బెదిరిస్తున్నారా?
పార్టీలో మజా చేసుకోండి.
చలో.
- ధగధగలాడిపోతున్నావే. - హేయ్.
ఈ ఎఫ్.బీ.ఐ వాళ్ల పుణ్యమా అని మనకి కాస్త ఊరట లభించే అవకాశముంది.
- అవునా? ఎలా? - నిక్ పునరాలోచనలో పడ్డాడు.
అంటే, వదిలేసుకోవాలని అతనికి లేదు అనుకో.
కానీ, దీన్ని ఉపయోగించుకుని యాష్ తో అతని డీల్ ని రద్దు చేసే ప్రయత్నం చేస్తా.
అప్పుడు నీ డబ్బులు నీకు వచ్చేస్తాయి.
అది పక్కకు పెడితే,
అసలు వీడిని మన జీవితాల్లోనే లేకుండా చేయాలని ఉంది నాకు.
మనోడి పక్కన ఉంటే మటాష్ అయిపోతాం.
- ఇది చెప్తే ఎగిరి గంతేస్తావని అనుకున్నానే. - నాకు 5% ఇస్తానని ఇందాకే చెప్పాడు.
- దేనిలో? - మొత్తంలో.
- లెక్కలేస్తున్నావా? - లెక్కేయాల్సిన పని లేదు.
అంటే, రెండు కోట్ల డాలర్లు.
అది కూడా లాభాలు లెక్కలోకి తీసుకోకుండా, కానీ నువ్వు తిరస్కరించే ఉంటావుగా.
నాకు మరో దారి లేదేమో.
వీడితో చాలా ప్రమాదంలా ఉందే?
హేయ్, మేము ఇక్కడి నుండి పార్టీకి వెళ్తున్నాం.
ఇది కూడా పార్టీయే కదా.
దీనికన్నా మంచి పార్టీకి వెళ్తున్నాం.
అక్కడ డ్రగ్స్ గట్రా ఉంటాయా?
ఇక్కడున్నన్ని అయితే ఉండవులే.
సరే. ఇక్కడి నుండి వెళ్లిపోండి. మంచి నిర్ణయాలు తీసుకోండి.
నువ్వు కూడా.
వచ్చేటప్పుడు ట్యాక్సీలో రండి.
పిల్లల్ని కనడం మంచిదని అసలు మేమెందుకు అనుకున్నామో ఏమో.
నువ్వు ఈ పని చేయలేవని నీకూ తెలుసు, కూప్.
జరిగిన దాన్ని నేను ఏమీ చేయలేకపోవచ్చు.
ఏదోకటి ఆలోచిద్దాం. తప్పదు కదా మనకి.
అప్పటిదాకా?
నేస్తమా, అప్పటిదాకా తిందాం, తాగుదాం, తూలుదాం.
దాని తర్వాత "రేపే మనకి ఆఖరి రోజు కావచ్చు" అంటావా?
ఏంటి?
- లేదు, దాని తర్వాత వచ్చేది అది కాదు. - అదే.
దాని తర్వాత వచ్చేది అదే.
ఏడ్చినట్టు ఉంది అది.
హేయ్, మిత్రులారా. ఒకసారి ఇవి తాగండి.
- మేము డ్రింక్స్ తాగుతూ ఉన్నాంగా. - అరెరె.
ఇవి ఇంకా బాగుంటాయి. చాలా బాగుంటాయి. నేనే చేశా.
- సరే. ఈ డ్రింక్ ఏంటి ఈ రంగులో ఉంది! - కానివ్వండి. టోస్ట్ చేద్దాం. సరేనా?
కొత్త ఆరంభాలకి.
సరే మరి.
- వావ్. చాలా బాగుంది. - బాగుంది, కదా?
- దేనితో చేశావు? - బెలూగా వోడ్కా.
ఒక్కో బాటిల్, పాతిక వేల డాలర్లు.
ఎల్డర్ బెర్రీ సిరప్, ఇంకా కాస్తంత నిమ్మ రసం కలిపా.
ఇంకా కాస్తంత పార్టీ డ్రగ్. అయ్యయ్యో.
- ఏం కలిపావు నాయనా? - కొంచెమేలే.
- కొంచెమేలే. కానివ్వండి. కానివ్వండి. - వామ్మోయ్.
అంతే.
- వామ్మోయ్. - లాగించేయ్.
- అయితే తాగేయాల్సిందే అనుకుంటా. - సరే మరి.
- ఇక... తాగేస్తున్నానబ్బా. - బార్నీ, నువ్వు తోపు.
క్రికెట్, హేయ్.
- వచ్చేశావే. - హా.
- వావ్. - హలో... హేయ్.
ఓకే.
నన్ను చూసి ఆనందపడుతున్నట్టున్నావే?
ఎలా తెలిసిపోయింది?
ఏం జరిగిందో నువ్వు నాకు చెప్పాలి.
హా, విషయం మెల్లమెల్లగా ముందుకు సాగుతోంది.
- ఎక్స్ క్యూజ్ మీ. థ్యాంక్యూ. - థ్యాంక్యూ.
చీర్స్.
ఇక్కడ నాకు సెట్ అయ్యేలా లేదు.
డ్యూక్ యూనివర్సిటీలో నాకొక రూమ్ మేట్ ని అసైన్ చేశారు,
తను అందాల పోటీలో పాల్గొనే అమ్మాయి, టిక్ టాక్ లో తనకి రెండు లక్షల మంది ఫాలోవర్లు ఉన్నారు,
పైగా రోడ్ బ్రాండ్ కి తను అంబాసిడర్ కూడా.
బాబోయ్, నాకు చాలా అసూయగా ఉంది. నువ్వు మంచి మంచి పార్టీలకు వెళ్తావు ఇక.
అవునులే.
ఇక్కడి నుండి ఎప్పుడెప్పుడు వెళ్లిపోదామా అని ఉంది.
నేను బాధపడవచ్చు, కానీ మరీ ఎక్కువ బాధపడిపోకూడదు.
మా నాన్న చనిపోతే బాధపడకుండా ఎలా ఉంటా!
ఏడ్చినంత మాత్రాన పిచ్చిదాన్ని అన్నట్టా? లేకపోతే పిచ్చి ముదిరినట్టా?
హా, అది అస్సలు కరెక్ట్ కాదు.
నేను పిచ్చిదాన్ని కాదు అని నిరూపించుకునే ప్రయత్నంలో నిజంగా పిచ్చిదాన్ని అయ్యేలా ఉన్నా.
అసలు దీనికి పరిమితి అంటూ ఏం లేదా?
నన్ను "గర్ల్ ఇంటరెప్టడ్"లా చూడటం జనాలు అసలు ఆపుతారా?
ఇంకో అన్యాయమైన విషయం చెప్పనా, ఆండీ బాధపడుతున్నాడా, లేదా అని
ఎవరూ చూడట్లేదు కూడా.
ఒక విషయం చెప్తా, విను.
మా అన్నయ్య బయటకు ఎలా కనిపించినా, లోపల మాత్రం వాడు తింగరోడే.
మీ అన్న బయటకు
ఆరడుగుక అమెరికన్ వీరాదివీరుడిలా కనిపిస్తాడు,
అన్నీ తెలుసన్నట్టు ప్రవర్తిస్తాడు.
అది జనాలు కూడా నమ్మేస్తారు, ఎందుకంటే మనోడి ప్రవర్తన, మాటలు అలా ఉంటాయి.
అతను మంచిగా ఉంటాడు, మన్మథుడు,
తెలివైనోడు, జీవితంలో విజయతీరాలకు చేరుకున్నాడు, అందంగా ఉంటాడు...
ఇక ఆ కళ్ళేసుకుని మనతో మాట్లాడినప్పుడు,
ఎంతమంది జనాలున్నా మనల్నే చూస్తూ ఉన్నప్పుడు,
లోకంలో మనమే స్పేషల్ అన్న ఫీలింగ్ కలుగుతుంది.
- సరే. సర్లే. - ఇంకా... లేదు.
నేనేం చెప్పాలనుకుంటున్నానంటే, అదంతా అతను బయటకు ఇచ్చే బిల్డప్,
కానీ లోపల మాత్రం, ఎప్పుడు ఏం చేస్తాడో తెలియని ఎదగని పిల్లాడి మనస్థత్వమే.
బాధాకరమైన విషయం ఏంటంటే, దాన్ని ఎవరూ గమనించరు, చేతులు కాలేదాకా...
ఏమైంది?
నీకు ఏమైనా వాసన వస్తోందా?
మరుగుదొడ్డి కంపు కొడుతోంది.
పక్కింటి వాళ్ల పని అది.
వాళ్ల కుక్క వల్ల నాపై పగతో గోడ కట్టేస్తున్నారు,
నాకు మండిద్దామని
నిర్మాణ కూలీల కోసం ఒక పోర్టబుల్ టాయిలెట్ ని సరిగ్గా నా ఇంటి హద్దులో పెట్టించారు.
ఏంటి?
- వాళ్లతో మాట్లాడావా? - మాట్లాడా.
అదే నేను చేసిన మొదటి తప్పు కావచ్చు.
అక్కడితో ఆగకుండా, వాళ్ల కుక్క పెంటని ఏరి,
దాన్ని ఒక గిఫ్ట్ బ్యాగులో పెట్టి, వాళ్ల ఇంటి ముందు పెట్టా.
నీకే పిచ్చి అని అనుకుంటున్నావేమో, నిన్ను తలదన్నగలను నేను.
- అయ్య బాబోయ్. దరిద్రులు. - హా.
నాకు తెలిసి నీ సమస్య ఏంటో చెప్పనా?
చెప్పు.
నీకు పిచ్చి ఉంది కానీ, తగినంత స్థాయిలో లేదోయ్.
అయితే, ఓవెన్ యాష్...
హా, అతని గురించి ఏంటి?
నాకు తెలిసి నువ్వలాంటి వాళ్లతో స్నేహం చేయవే.
నువ్వు అతడిని చూసింది కొంచెం సేపే అయినా,
అలా అనుకుంటున్నావంటే అర్థం చేసుకోగలను.
అతనిలో వేరే కోణాలు కూడా ఉన్నాయా?
లేదు, లేదు, నీ అంచనా సరైనదే.
జాగ్రత్త.
మేము స్నేహంగా ఉంటామని చెప్పవచ్చు, అంతే.
- సరే, అర్థమైంది. - మనలానే అన్నామట. మనిద్దరం ఉన్నట్టు.
ఓకే, మన ఇద్దరి మధ్య ఉండేది అది కాదు అనుకుంటా,
- ఏమంటావు? - మరేముంది మన మధ్య?
నిర్ణయించుకున్న తర్వాత చెప్తాలే.
నిర్ణయించుకున్నాక చెప్పు మరి.
- హలో. - హలో.
హాయ్, సారీ. నేను అతనితో రెండు ముక్కలు మాట్లాడేసి వెళ్లిపోతా, అంతే.
నిజంగానా? ఇక్కడ మేము కాస్త ఏకాంతంగా గడుపుతున్నాం.
- నిజంగానే. - ఏం పర్వాలేదులే.
నేను నిన్ను ఇంటి వెనుక కలుసుకుంటాలే. పర్వాలేదు.
సరే, ఇంటి దగ్గర కలుసుకుంటా.
ఏం కావాలి, గ్రేస్?
నేను పిచ్చిదాన్ని అనుకుంటున్నావా?
లేదు.
నీ ప్లాన్ ఏంటో నాకు తెలీదు కానీ, నాకది నచ్చట్లేదు.
కాస్త అర్థమయ్యేలా చెప్తావా?
నువ్వు, బార్నీ ఏదో చేస్తున్నారు.
మేమిద్దరమూ ఎప్పుడూ ఏదో చేస్తూనే ఉంటాం. అతను నా ఫైనాన్షియల్ మేనేజర్ మరి.
కానీ అతని క్లయింట్స్ ఎవరూ, అతనికి పేమెంట్లను నోట్ల కట్ల రూపంలో ఇవ్వరు.
మా నాన్న దగ్గర పని చేసే అవకాశం ఉంది అతనికి, తెలుసా?
దాన్ని వదిలేసి, ఇదా చేసేది?
సరే, క్యాష్ అనేది ఒకసారికి జరిగినదే.
అది చూడటానికి తేడాగా అనిపిస్తుందని తెలుసు. దాని గురించి ఆలోచించనక్కర్లేదు.
సరే.
మళ్లీ చెప్తున్నా, నేను పిచ్చిదానిలా కనిపిస్తున్నానా?
- దీని గురించి మనం చర్చించుకున్నాం కదా, గ్రేస్. - హేయ్!
నీ వల్ల ఒకసారి అతను చావు అంచుల దాకా వెళ్లొచ్చాడు.
మళ్లీ అలాంటిదేమైనా జరిగితే, నిన్ను నా చేతులతో నేనే చంపుతా.
నువ్వు భార్యగా దొరకడం వాడి అదృష్టం, గ్రేస్.
అది నిజమే.
- హేయ్. - హేయ్.
అంతా ఓకేనా?
ఏదో మర్యాదగా ఉంటుందని ఫార్మాలిటీగా అడుగుతున్నావా?
నిజంగానే అడుగుతున్నాను అనుకో.
వివరంగా చెప్తా ఆగు.
ఈ ఉదయం, నేను డేటింగ్ చేస్తున్న వ్వక్తి నా కళ్లెదుటే ఓ తుపాకీతో ఓ జింకని కాల్చి చంపాడు,
దాని తర్వాత, ఎఫ్.బీ.ఐ, ఇంటర్పోల్ వాళ్లు వచ్చి అతని హార్డ్ డ్రైవ్స్ తీసుకెళ్లిపోయారు,
కాబట్టి, నాకు మహదానందంగా ఉంది.
అవన్నీ పక్కకు పెడితే, ఈ వీకెండ్ బ్రహ్మాండంగా ఉంది, కదా?
నాకు తగిలే మగాళ్లందరూ ఇలాంటోళ్లు తగులుతున్నారేంటి?
- హేయ్. - లేదు,
నేనేం చెప్తున్నానంటే, అందరిలోకల్లా టాప్ ఎవడంటే,
ఎమోషనల్ గా పట్టించుకోని నా ప్రాణ స్నేహితురాలి మాజీ భర్త, వాడే మేలు.
అసలు నేనేం చేస్తున్నానో నాకే అర్థం కావట్లేదు.
ఒక విషయం స్పష్టంగా చెప్పు, నేనే టాప్ అని అంటున్నావా నువ్వు?
భలేదానివే.
నీకు కొంచెం ఊరటనిస్తుందంటే ఒక మాట చెప్తా, ఇక్కడ అందరికీ ఎవరి సమస్యలు వారికి ఉన్నాయిలే.
థ్యాంక్స్, కానీ నాకేం ఊరట కలగలేదు.
ఈ వయస్సులో ఒంటరిగా ఉండాల్సి వస్తుందని నేనెప్పుడూ అనుకోలేదు, అంతే.
హనీ, నా పరిస్థితి కూడా అంతేలే.
కానీ, ఒక్క మాట, నువ్వు పాల్ సమస్య నుండి బయటపడ్డావు, కదా?
అది దారుణమైనది.
కానీ నువ్వు బయటపడ్డావు కదా.
ఇప్పుడు నీ పరిస్థితి దానికన్నా మెరుగ్గానే ఉంది కదా.
కొంత సమయం ఓపిక పట్టు, సరేనా?
అంటే... ఒకసారి గాడిలో పడినా చాలు, అంతా సెట్ అయిపోతుంది.
యాష్ తో డేటింగ్ చేస్తూ తప్పు చేస్తున్నానంటావా?
అది...
అది తప్పే కావచ్చు.
కానీ నువ్వు అతనితో తిరుగుతూ ఉంటావు కదా.
అందుకే చెప్తున్నా, నువ్వు అతనికి దూరంగా ఉంటే మంచిదని.
నీతో ఇలా మనస్సు విప్పి మాట్లాడటం బాగుంది.
భలేదానివే.
అది అంత దారుణంగా ఏం అనిపించలేదు, కదా?
అనిపించలేదని నీకూ తెలుసు.
- ఆగు. ఆగు, ఆగు. ఆగాగు. - సరే, సరే.
ఆగు, సారీ.
సారీ, నాకు...
మనం ఈ పని చేయకూడదు.
సరే.
శృంగారంతో నా జీవితాన్ని ఇంకా కష్టాలపాలు చేసుకోవాలని నాకు లేదు.
నువ్వు అన్నది...
నిజమే కావచ్చు.
అసలు ఈ కాలేజ్ విషయం ఉందే.
అది మరీ ముందే వచ్చేస్తుంది.
కదా? అంటే, మనకేమీ తెలీదు.
అసలు మన గురించే మనకి పూర్తిగా తెలీదు, అలాంటిది మనం...
మనం జీవితంలో ఫలానా వ్యక్తి కావాలని పెద్ద పెద్ద నిర్ణయాలు ఇప్పుడే తీసేసుకోవాలంటే ఎలా?
అంటే,
అసలు మన గురించే మనకి పూర్తిగా తెలీనప్పుడు, భవిష్యత్తులో ఏం అవ్వాలనేది ఎలా నిర్ణయించుకోవాలి?
కదా?
పైకి వెళ్దామా?
అలాగే.
తాగేయ్. తాగేయ్. తాగేయ్. ఆపకుండా తాగేయ్.
యా! సూపర్.
టోరీ, డ్రైవ్ వేలో ఉన్న ఆడీ కారు నీదేనా?
- అవును. - సారీ, నీ కారు అడ్డంగా ఉంది.
నేను వెళ్లిపోదామంటే అది అడ్డంగా ఉంది.
ఇప్పుడే వస్తా.
అబ్బా.
ఓరి దేవుడా.
బాబోయ్, చాలా బరువుగా ఉంది.
- దేవుడా. - మోకాళ్లు వంచి నెట్టాలి.
- ఎవరైనా మోకాళ్లే కదా వంచేది? - అబ్బా.
ఓకే, నాకు... నాకేమనిపిస్తోందంటే...
నేను విరమించేస్తున్నా.
- బాగా కష్టపడ్డాం. - లేదు, ఇది మనం చేయగలం.
- మనం ఇక్కడితో ఆపేస్తే మేలేమో. - ఇప్పుడు ఆపలేం!
అయ్య బాబోయ్.
కదా?
పారిపోదాం!
మెల్!
నాకేం కాలేదు. నువ్వు పరుగెత్తు.
బాబోయ్.
ఏం జరుగుతోంది!
నీకేమైనా పిచ్చా?
ఓరి దేవుడా.
తల జాగ్రత్త.
టోరీ?
- మేడమ్! - అయ్యో, వినండి, సర్.
- అమ్మా? - సర్, దయచేసి ఆగండి.
టోరీ!
తను నా కూతురు. దయచేసి వినండి, సర్...
హేయ్.
నన్ను ఇంటికి తీసుకెళ్లు, కూప్.
సరే. సరే. పద.
అడుగు చూసుకుని వేయ్.
దేవుడా.
ఈ కాల్ మాట్లాడాల్సిన అవసరముంది. క్షమించు, ఒక నిమిషం ఆగు.
హేయ్.
అంతా ఓకేనా?
ఓకే అంటే ఏంటో చెప్పు.
- ఏమైంది? - టోరీని పోలీసులు అరెస్ట్ చేశారు.
- ఏంటి? - హా, డ్రగ్స్ మత్తులో కారు నడిపినందుకు.
అయ్య బాబోయ్.
నేను అడుగుతుంటే విడుదల చేయట్లేదు, ఆండీ.
తప్పనిసరిగా అమ్మో, నాన్నో రావాలట.
ఆలీ, నాకక్కడికి రావడానికి మూడు గంటలు పడుతుంది. మెల్ కి కాల్ చేయ్.
అంటే, గమ్మత్తైన విషయం ఏంటంటే...
చూస్తుంటే, మన కార్యక్రమం వాయిదా పడేలా ఉందే.
క్షమించు. నేను ఇంటికి వెళ్లాలి.
అంతా ఓకేనా?
హా.
నీకు కాల్ చేసి చెప్తాలే.
నువ్వు కాల్ చేస్తే ఎత్తుతానేమో.
తప్పనిసరిగా ఎత్తు.
ఛ.
హేయ్, మిత్రులారా, నేను వెస్ట్ మాంట్ కి వెళ్లాలి.
అదెలా కుదురుతుంది! ఇప్పుడా? ఇప్పుడు అర్ధరాత్రి అయింది.
అవును. కానీ, మెల్, టోరీలని పోలీసులు అరెస్ట్ చేశారట.
ఏంటి?
ఏం జరిగిందో నువ్వు నాకు వివరంగా చెప్పాల్సిందే.
చెప్తున్నా కదా, నాకూ అది తెలుసుకోవాలనే ఉంది.
- ఏం జరుగుతోంది? - ఏమీ లేదులే.
- ఎవరి గ్లాసులని నింపాలి? - హేయ్, నేనిప్పుడు తాగలేను.
- సారీ, నేను ఇప్పుడు ఇంటికి వెళ్లాలి. - ఏంటి? అంటే...
- ఇప్పటికిప్పుడేనా? - అవును.
- అంతా ఓకేనా? - ఓకేనేలే. చిన్న కుటుంబ సమస్యలే.
నా డ్రైవర్ డ్యూటీ ముగించుకుని వెళ్లిపోయాడు, కానీ గ్యారేజ్ నుండి ఏదోక కారు తీసుకుని వెళ్లు.
హమ్మయ్య, చాలా చాలా థ్యాంక్స్. అది... దేవుడా! అబ్బా. హంటర్ ఉన్నాడుగా.
వాళ్లు ఇంకా బీచ్లోనే ఉన్నారు. కంగారుపడకు.
అతను నాతో, డెలైలాతో కలిసి రేపు వస్తాడు.
- థ్యాంక్యూ. - సరే మరి.
- పద. - నువ్వు ఎక్కడికి?
- నేను దింపుతా నిన్ను. - నీకెందుకులే అంత శ్రమ! పర్వాలేదు.
లేదు, ఎందుకంటే, ఇక్కడున్న వాళ్లలో మందు ముట్టనిది నేను ఒక్కదాన్నే.
నాకేం పర్వాలేదులే.
తొక్కేం కాదు.
నేనే దింపుతా.
సరేనా? పద.
- బార్నీ జాగ్రత్త. - తాళం చెవులు కార్లోనే ఉన్నాయి.
- సరే. థ్యాంక్యూ, గ్రేస్. మనస్ఫూర్తిగా చెప్తున్నా. - ఇప్పుడు మనం రచ్చరంబోలా చేయవచ్చు.
దేవుడా.
- బాబోయ్. - నీకేం పర్వాలేదు కదా?
హా. పర్వాలేదు. థ్యాంక్స్.
నువ్వు బాగానే ఉన్నావా?
- బాగానే ఉన్నా, మెల్లగా వెళ్దాంలే, సరేనా? - సరే.
పోలీసు స్టేషన్
ఎల్వుడ్, ఈ ప్రపంచంలో బతకాలంటే, తెలివైనా ఉండాలి, అందరికీ నచ్చేలా అయినా ఉండాలి.
చాలా ఏళ్లుగా తెలివిగా వ్యవహరిస్తూ బతికా.
కానీ నలుగురికీ నచ్చేలా ఉంటేనే బాగుంటుంది.
అది నా మాటే అని నువ్వు ఎవరికైనా చెప్పవచ్చు.
అంతే.
- ఇదన్నమాట సంగతి. - ఓకే. చాలా చాలా థ్యాంక్స్.
ఏంటి?
సబ్ టైటిళ్లను అనువదించినది: రాంప్రసాద్